
REFERAT
Privind participarea Consiliului Local în calitate de sustinator financiar al proiectulului „ Editarea Revistei Pretext ”, sustinut de Asociatia de Cercetari Social Politice Dynamis
Asociatia de Cercetari Social Politice Dynamis a depus solicitarea nr. SC2006-  000701/ 13.01.2006  privind susţinerea financiară pentru editarea Revistei Pretext , revista online de cultura social- politica in perioada aprilie- mai 2006.
Proiectul îşi propune să promoveze revista de cercetări social-politice Pretext, ca spaţiu privilegiat în care tineri studenţi, cercetători sau absolvenţi ai unor facultăţi umaniste angajaţi deja în viaţa civică, politică, tineri intelectuali interesaţi de social-politic din Timişoara, în primul rând, dar si din ţară sau străinătate, să-şi poată publica rezultatele cercetărilor, studiilor sau interveni în dialogul public prin luări de poziţie, opinii etc. 

Proiectul presupune: crearea unui site pe care sa fie încărcate numerele revistei, promovarea acestui site in rândul publicului ţintă. Promovarea va fi făcută prin intermediul unor pliante si afise care vor fi raspândite in principalele centre universitare din tara. 

Motivaţia unei reviste de cultură şi educaţie social-politică care să fie publicată în Timişoara în format bilingv este cel puţin dublă: studenţi, absolvenţi şi tineri cercetători din Timişoara şi din România îşi pot vedea rezultatele muncii lor publicate într-o limbă de circulaţie mondială şi accesate cu uşurinţă pe site-ul asociaţiei. Al doilea element motivaţional se referă la faptul că o revistă de studii social-politice publicate la Timişoara în limba engleză poate fi o sursă extrem de utilă de informare referitoare la date, analize şi opinii privitoare la fenomenul politic şi social românesc pentru toţi cei interesaţi de politica, societatea şi cultura românească şi care nu cunosc limba română .
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 1.000 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

